laion/Wikipedia-Exotic huggingface dataset:
მანმოჰან სინგჰი

მანმოჰან სინგჰი (დევანაგარი: मनमोहन सिंह; დ. 26 სექტემბერი, 1932, გაჰი, დასავლეთ პენჯაბი, თანამედროვე პაკისტანი) — ინდოელი სახელმწიფო მოღვაწე. ინდოეთის მე-14 პრემიერ-მინისტრი ინდოეთის ნაციონალური პარტიიდან, 2004 წლის 22 მაისიდან. სარწმუნოებით სიქჰი, ის გახდა ინდოეთის პრემიერ-მინისტრის პოსტზე პირველი არაინდუსი პოლიტიკოსი. 1982-1985 წლებში ის იყო ინდოეთის სარეზერვო ბანკის მმართველი. 1991-1996 წლებში ინდოეთის ფინანსთა მინისტრი. 2005-2006 წლებში ის ერთდროულად იკავებდა ინდოეთის პრემიერ-მინისტრის და საგარეო საქმეთა მინისტრების პოსტს. 2008 წლის დეკემბერსა და 2009 წლის იანვარში ის კვლავ იკავებდა ინდოეთის ფინანსთა მინისტრის პოსტს პრემიერ-მინისტრის პოსტთან ერთად. რამდენიმე პრემიის ლაურეატი ეკონომიკის დარგში, მეცნიერებათა დოქტორი, რამდენიმე სამეცნიერო შრომის ავტორი ეკონომიკაში. 1993 წელს ჟურნალმა "Euromoney" ის დაასახელა წლის საუკეთესო ფინანსთა მინისტრად, ხოლო ჟურნალმა "Asiamoney" ის ორჯერ ცნო საუკეთესო მინისტრად 1993 და 1994 წლებში. მანმოჰან სინგჰი (Manmohan Singh) დაიბადა 26 სექტემბერს (სსხვა მონაცემებით — 4 თებერვალს) 1932 წელს პენჯაბის სოფელ გაჰში, რომელიც დღეს მდებარეობს თანამედროვე პაკისტანის ტერიტორიაზე, სიქჰების ოჯახში. ოჯახი ძალიან გაჭირვებული იყო, რის გამოც გადავიდა საცხოვრებლად ავღანეთის პეშავარში, სადაც მამა მოეწყო ხილის ვაჭრობით დაკავებულ კომპანიაში სამუშაოდ. 1947 წლის მარტში სინგჰმა ჩააბარა გამოცდები ჩანდიგარჰში, პენჯაბის უნივერსიტეტში. სწავლების თავდაპირველ ეტაპზე მას ხელი შეუშალა ბრიტანეთის ინდოეთის ორ ნაწილად — ინდოეთად და პაკისტანად გაყოფამ, რომელსაც თან ახლდა მუსულმანებს, ინდუსებსა და სიქჰებს შორის შეტაკებები. ევაკუაციის დროს ინდოეთში დაიკარგა სინგჰის მამა — ოჯახი კვლავ გაერთიანდა მხოლოდ 1948 წლის იანვარში. 1948 წელს მანმოჰარს მოუწია მეორედ ჩაებარებინა გამოცდები პენჯაბის უნივერსიტეტში. მოგვიანებით მან მიიღო სტიპენდია კემბრიჯის უნივერსიტეტში ეკონომიკის შესასწავლად. კემბრიჯის უნივერსიტეტში სწავლის დასრულების შემდეგ 1957 წლიდან, სტიპენდიის პირობების თანახმად, სინგჰი სამი წლის მანძილზე ასწავლიდა სტუდენტებს პენჯაბის უნივერსიტეტში. ამის შემდეგ ის დაბრუნდა ბრიტანეთში, სადაც ის გახდა ოქსფორდის უნუვერსიტეტთან არსებული ნეფილდის კოლეჯის თანამშრომელი. აქვე, მან დაიცვა დისერტაცია 1962 წელს ინდურ ეკონომიკაში. 1964 წელს ოქსფორდში გამოვიდა აგრეთვე სინგჰის მონოგრაფია. 1966-1969 წლებში ის მუშაობდა ნიუ-იორკში, გაეროს კონფერენციაში ვაჭრობის და განვითარების შესახებ, ხოლო 1969 წელს დაბრუნდა ინდოეთში. 2014 წლის იანვარიში, 81 წლის მონმოჰან სინგჰმა გადადგომის შესახებ განცხადება დაწერა. ინდოეთის პრეზიდენტმა დააკმაყოფილა განცხადება, ამასთანავე სთხოვა დარჩეს ინდოეთის პრემიერ-მინისტრის მოვალეობის შემსრულებლის თანამდებობაზე ახალი პრემიერ-მინისტრის დანიშვნამდე. ვიკისაწყობში არის გვერდი თემაზე: მანმოჰან სინგჰი ოფიციალური ოფიციალური საიტი პროფილი და Curriculum Vitae იზვესტია. მანმოჰან სინგჰის ინტერვიუ მანმოჰან სინგჰის ქველმოქმედება ვიკისაწყობში არის გვერდი თემაზე: მანმოჰან სინგჰი ↑ მანმოჰან სინგჰი გადადგება ინდოეთის პრემიერ-მინისტრის პოსტიდან
ფსევდორუსული სტილი

ფსევდორუსული სტილი (ასევე ნეორუსული, ცრურუსული, რუსული აღორძინება) — XIX საუკუნის მეორე მეოთხედში რუსულ არქიტექტურაში ჩასახული რამდენიმე იდეურად განსხვავებული მიმდინარეობის ერთობლივი პირობითი სახელწოდება. სტილი წარმოადგენდა ძველრუსული და რუსული ხალხური შემოქმედების სინთეზს, მასთან ასოცირებული ბიზანტიური არქიტექტურის ელემენტების შერწყმით. Ильин М. А., Борисова Е. А. Архитектура [2-й пол. 19 в.] // История русского искусства, т. 9, книга 2. — М., 1965. Кириченко Е. И. Архитектура 2-й половины 19 — нач. 20 вв. // Краткая художественная энциклопедия. Искусство стран и народов мира, т. 3. — М., 1971. Бицадзе Н. В. Храмы неорусского стиля: Идеи, проблемы, заказчики / Министерство культуры РФ; Российский институт культурологии. — М.: Научный мир, 2009. — 368 с., ил. — 1000 экз. — ISBN 978-5-91522-078-1.
მეტაბოლისტები

მეტაბოლისტები, მეტაბოლისტების მოძრაობა — 1959 წელს იაპონელ არქიტექტორთა და ურბანისტთა გაერთიანების სახელწოდება. მომავლის ქალაქისთვის მათი წარმოსახვით დამახასიათებელი იყო დიდი მასშტაბის მოქნილი და გაშლადი კონსტრუქციები, რომლებიც ორგანული ზრდის საშუალებას იძლეოდა. მათი წარმოდგენით ასევე ფორმისა და ფუნქციის ტრადიციული კანონები მოძველებული იყო. მათ სწამდათ, რომ სივრცისა და ფუნქციონალური ტრანსფორმაციის კანონები განსაზღვრავდა მომავალს საზოგადოებისა და კულტურისთვის. ამ ჯგუფის ნამუშევრებს ხშირად ტექნოკრატულს უწოდებენ, ხოლო მათი პროექტები რიტორიკული ხასიათის ავანგარდად მიიჩნევა. მეტაბოლისტების ნამუშევრები ხშირად ემსგავსება არქიგრამის განუხორციელებელ პროექტებს. მეტაბოლისტების მოძრაობას საფუძველი 1950-იანი წლების ბოლოს დაედო. 1960 წელს მეტაბოლისტების ჯგუფის კონფერენციაზე წარმოდგენილ იქნა მათი პირველი დეკლარაცია: მეტაბოლიზმი 1960 — ახალი ურბანიზმის გეგმა. დეკლარაციის შემუშავებაში მონაწილეობა მიიღეს კიიონორი კიკუტაკემ, ფუმიჰიკო მაკიმ, მასატო ოტაკამ, კიშო კუროკავამ და კიიოში ავაძუმ. მეტაბოლიზმის იდეები არქიტექტურულის გარდა ფილოსოფიურიც იყო. მათი ბოლო ნამუშევრები 1970 წლის ოსაკას ექსპოზიციაზე გამოჩნდა, შემდეგ კი თითოეული მათგანი საკუთარ შეხედულებებს მიჰყვა. მეტაბოლისტების პროექტები ეყრდნობა იმ დროის ტექნოლოგიურ წინსვლას და ხშირად ადაპტირებადი ასაწყობი მეგაკონსტრუქციებისგან შედგება. განთქმულ პროექტთა შორისაა ზღვაში მოცურავე ქალაქი (უნაბარას პროექტი), კიიონარი კიკუტაკეს საზღვაო ქალაქი, ტაუერის ქალაქი, ოკეანის ქალაქი, კედლის ქალაქი, სასოფლო-სამეურნეო ქალაქი და კიშო კუროკავას "ქალაქი-ჰელიქსი", ასევე მისივე ნაკაგინის კაფსულის კოშკი.
Transport for London

Transport for London (ქართ. ტრანსპორტი ლონდონისთვის, TfL) — გაერთიანებულ სამეფოში ადგილობრივი ხელისუფლების ორგანოს მიერ კონტროლირებადი ორგანიზაცია, რომელიც პასუხისმგებელია სატრანსპორტო სისტემაზე დიდ ლონდონში, (ინგლისი). დაარსდა 2000 წლის 3 ივლისს. TfL-ის როლი სატრანსპორტო სტრატეგიის შემუშავებაში და ლონდონის გარშემო ამ სერვისების მართვაში მდგომარეობს. შეგიძლიათ იხილოთ მედიაფაილები თემაზე „Transport for London“ ვიკისაწყობში. ოფიციალური საიტი ↑ Company information. Transport for London (2013). დაარქივებულია ორიგინალიდან — 2013-01-14. ციტირების თარიღი: 10 აგვისტო, 2013.
ბანკი (მრავალმნიშვნელოვანი)

ბანკი შეიძლება აღნიშნავდეს: ბანკი — საფინასო ინსტიტუტი ბანკი (მეტროსადგური) — ლონდონის მეტროპოლიტენის ერთ-ერთი სადგური
ვატერლოო

ვატერლოო შეიძლება აღნიშნავდეს: ვატერლოოს ბრძოლა ვატერლოო (რკინიგზის სადგური) — ლონდონის ერთ-ერთი სადგური ვატერლოო (მეტროსადგური) — ლონდონის მეტროპოლიტენის ერთ-ერთი სადგური
Dr. Bürklin-Wolf

Dr. Bürklin-Wolf — ღვინის ფირმა. ფირმის ისტორია 1597 წელს იწყება. გადამწყვეტი იყო 1875 წელი, როცა ლუიზე ვოლფმა (გერმ. Luise Wolf) და კარლსრუელმა იურისტმა ალბერტ ბიურკლინმა (გერმ. Albert Bürklin) იქორწინეს, რის შედეგადაც ჩამოყალიბდა კერძო საკუთრებაში მყოფი უდიდესი ღვინის ფირმის სახელწოდება Dr. Bürklin-Wolf. ალბერტ ბიურკლინი იყო არა მარტო რაიხის დეპუტატი (1877) და რაიხსტაგის ვიცე-პრეზიდენტი (1893), არამედ ვაიმარის გოეთეს საზოგადოების პრეზიდენტიც (1899). 1890 წელს მისი საქმიანობისათვის მიენიჭა Exzellenz-ის ტიტული. 1904 წელს ბადენის დიდმა ჰერცოგმა ფრიდრიხ ფონ ბადენელმა (გერმ. Großherzog Friedrich von Baden) იგი დაასახელა ნამდვილ საიდუმლო მრჩევლად და დააჯილდოვა ცერინგენის ლომის ორდენის, ბადენის დიდი ჯვრით (გერმ. Badisches Großkreuz des Ordens des Zähringer Löwen). 1911 წელს ფრაიბურგის უნივერსიტეტმა მიანიჭა საპატიო დოქტორის წოდება. 1904 წელს გადაწყვიტა ვახენჰაიმში გადასახლება და იქ დაფუძნება. 1990 წელს იქორწინეს ქრისტიანმა და ბეტინა ბიურკლინ ფონ გურაძემ (გერმ. Bettina Bürklin-von Guradze). ფირმა ითვლება ხელოვნებისა და კულტურის მეცენატად, რომლის ანალოგი იშვიათად მოიძებნება მსოფლიოს მასშტაბითაც. კარგადაა ცნობილი გურაძეების: ინგლისური ბაღი (1,2 ჰა), კროკეტის სათამაშო მოედანი, საზაფხულო ოპერა და ა. შ. ღვინის ფირმა Dr. Bürklin-Wolf
სამხრეთ-აღმოსავლეთ აზიის ქვეყნების ასოციაცია

სამხრეთ-აღმოსავლეთ აზიის ქვეყნების ასოციაცია (ინგლ. Association of Southeast Asian Nations; ASEAN) — პოლიტიკური და ეკონომიკური ორგანიზაცია. მისი წევრია სამხრეთ-აღმოსავლეთ აზიის 10 სახელმწიფო, რომელთა საერთო ფართობია 4,464 ათასი კმ², მოსახლეობა — 611 მილიონი. ასოციაციის შექმნას 1967 წლის ბანგკოკის ხელშეკრულებით საფუძველი ჩაუყარეს ინდონეზიამ, მალაიზიამ, ფილიპინებმა, სინგაპურმა და ტაილანდმა. 1984 წელს მათ შეუერთდათ ბრუნეი, 1995 წელს ვიეტნამი, 1997 წელს მიანმარი და ლაოსი, ხოლო 1999 წელს ამ ორგანიზაციის წევრი გახდა კამბოჯა. 1984 წლიდან მოყოლებული პაპუა ახალ გვინეას გააჩნია დამკვირვებლის სტატუსი, დამკვირვებლის სტატუსით სარგებლობს ასევე აღმოსავლეთ ტიმორი, რომელმაც 2006 წელს წევრობაზე შეიტანა მოთხოვნა. 2009 წლის სექტემბერში წევრმა ქვეყნებმა გადაწყვიტეს ჩამოეყალიბებინათ ეკონომიკური სივრცე, ევროკავშირის მაგალითის მიხედვით, ორგანიზაციის შემადგენლობაში დაქვემდებარებული ორგანიზაციებიც, როგორიცაა რეგიონული ფორუმი უსაფრთხოების საკითხებზე სამუშაოდ (ARF), თავისუფალი ვაჭრობის ზონა (AFTA) ვაჭრობის გასაძლიერებლად, ასეანის საინვეტიციო არეალი (AIA), შიდა და რეგიონსგარე ინვესტიციების მოზიდვის უზრუნველყოფისთვის. ასეანის წევრი სახელმწიფოები მართავენ ყოველწლიურ კონფერენციას, რომელიც ტარდება მინისტერიალის სახით, სადაც განიხილება მომავალი წლის უპირატესობები. ასეანის ბოლო ყოველწლირი კონფერენცია გაიმართა 2014 წლის მაისის დასაწყისში მიანმარის დედაქალაქ ნაიფიიდოში. ასენის დიალოგ პარტნიორები არიან ავსტრალია, ჩინეთი, ევროკავშირი, აშშ, ახალი ზელანდია, რუსეთი, იაპონია, კანადა და სამხრეთ კორეა. ასეანს 1997 წელს ჩაუვარდა მოლაპარაკება ასენი+სამი ფორმატის ჩამოყალიბებაზე რაც, გულისხმობდა ჩინეთის, სამხრეთ კორეის და იაპონიის მიერ ასეანთან თავისუფალი სავაჭრო ზონის შექმნას, ჩაშლის მიზეზი კი გახდა ასენაის ქვეყნების შედარებითი ჩამორჩენილობა და სამხრეთი კორეა იაპონიასთან და ჩინეთის განსხვავებული სამომავლო გეგმები. ასოციაციის 10 ქვეყნიდან 6 რესპუბლიკური მმართველობისაა, ოთხი კი მონარქიული ქვეყანაა, მათ შორის ბრუნეი აბსოლუტური მონარქიაა. შეგიძლიათ იხილოთ მედიაფაილები თემაზე „სამხრეთ-აღმოსავლეთ აზიის ქვეყნების ასოციაცია“ ვიკისაწყობში. სამხრეთ-აღმოსავლეთ აზიის ქვეყნების ასოციაციის ოფიციალური საიტი ↑ 1.0 1.1 https://asean.org/
აკაკი ბობოხიძე

აკაკი ბობოხიძე (დ. 14 სექტემბერი, 1964, ქვედა გორდი, ამჟამად ხონის მუნიციპალიტეტი, საქართველოს სსრ, სსრკ) — ქართველი მათემატიკოსი, პოლიტიკოსი, საქართველოს შვიდი მოწვევის პარლამენტის (1990, 1992, 1999, 2004, 2008, 2012, 2016) წევრი. იმერეთის მხარის ორგზის (2005, 2006-2008) გუბერნატორი. ამჟამად არის „ევროპული საქართველოს“ გენერალური მდივანი. საშუალო განათლება ქუთაისში მიიღო. 1981 წელს დაამთავრა ჭომის ფიზიკა-მათემატიკური სკოლა-ინტერნატი. უმაღლესი განათლება მიიღო თბილისის სახელმწიფო უნივერსიტეტში მათემატიკის სპეციალობით. 1986-1987 წლებში მუშაობდა წულუკიძის დაუსწრებელ საშუალო სკოლაში ფიზიკა-მათემატიკის მასწავლებელად. 1988-1990 წლებში მუშაობდა ქუთაისის სახელმწიფო პოლიტექნიკური ინსტიტუტში მათემატიკის კათედრაზე. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992 წელს მუშაობდა საქართველოს რესპუბლიკის სახელმწიფო საბჭოში. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „11 ოქტომბერი“. 1998-2001 წლებში მუშაობდა საქართველოს სახალხო დამცველის აპარატში. 2001 წელს შუალედური არჩევნების შედეგად გახდა საქართველოს მე-5 მოწვევის პარლამენტის წევრი (ხონის მაჟორიტარი). 2004-2005 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა — დემოკრატები“. 2005 წლის სექტემბრიდან დეკემბრამდე იყო სახელმწიფო რწმუნებული იმერეთის მხარეში. 2006 წლის თებერვლიდან ნოემბრამდე იყო ეროვნული გვარდიის დეოპარტამენტის უფროსი. 2006 წლის ნოემბერში კვლავ დაინიშნა იმერეთის მხარის გუბერნატორად. ამ თანამდებობაზე იყო 2008 წლამდე. 2008-2012 წლებში იყო საქართველოს მე-7 მოწვევის პარლამენტის წევრი (ქუთაისის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი (წყალტუბოს მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. მე-8 მოწვევის პარლამენტში ბობოხიძე გახდა ფრაქცია „მაჟორიტარის“ თავმჯდომარე. 2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“. 2017 წლის 27 მაისს გახდა მოქალაქეთა პოლიტიკური გაერთიანება „ევროპული საქართველო – მოძრაობა თავისუფლებისთვის“ პოლიტიკური საბჭოს წევრი. 2021 წლის 10 აპრილს აირჩიეს „ევროპული საქართველოს“ გენერალურ მდივნად. აკაკი ბობოხიძე — საქართველოს ბიოგრაფიული ლექსიკონი აკაკი ბობოხიძე — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევა) აკაკი ბობოხიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ „ევროპული საქართველოს“ გენერალურ მდივნად აკაკი ბობოხიძე, პოლიტსაბჭოს თავმჯდომარედ კი გიგი წერეთელი აირჩიეს. ციტირების თარიღი: 2021-04-27.
ჰარარე

ჰარარე (ინგლ. Harare) — ზიმბაბვეს დედაქალაქი. ამავე სახელწოდების პროვინციის ადმინისტრაციული ცენტრი. ქვეყნის კულტურული და ინდუსტრიული ცენტრი. 2012 წლის აღწერით მოსახლეობის რაოდენობა შეადგენს — 1 485 231 ადამიანს, გარეუბნებით — 2 123 132 ადამიანი (2012 წელი). 1982 წლამდე ერქვა სოლსბერი. დიდი ბრიტანეთის სავაჭრო კომპანიის მიერ გაგზავნილმა რაზმმა ქალაქი დააარსა 1890 წლის 12 სექტემბერს, როგორც სამხედრო ბაზა და უწოდეს პორტ-სოლსბერი – გაერთიანებული სამეფოს პრემიერ-მინისტრის ლორდ სოლსბერის პატივსაცემად. დასახლება ძირითადად ვითარდებოდა, როგორც სავაჭრო ცენტრი ბეირასკენ (პორტი მოზამბიკში) გზაზე. სოლსბერის ფორტი მუნიციპალიტეტად გამოცხადდა 1897 წელს, ხოლო ქალაქის სტატუსი მიიღო 1935 წელს. სოლსბერი იყო როდეზიის და ნიასალენდის ფედერაციის დედაქალაქი 1953 წლიდან 1963 წლის ჩათვლით. 1965 წლის 11 ნოემბერს იან სმიტის მთავრობის მიერ დიდი ბრიტანეთისგან დამოუკიდებლობის გამოცხადების შემდეგ ქალაქი გახდა სამხრეთ როდეზიის დედაქალაქი. სამხრეთ როდეზიაში ომის შედეგად 1980 წლის 18 აპრილს თეთრკანიანი უმცირესობის რეჟიმი დაემხო და სოლსბერი, რომელსაც 1982 წელს დაერქვა ჰარარე, გახდა ზიმბაბვეს რესპუბლიკის დედაქალაქი. ჰარარეს კლიმატი — სუბტროპიკული მაღალმთიანია, რომელიც მდებარეობს ზღვის დონიდან 1490 მეტრ სიმაღლეზე. ამინდს ჰარარეში გააჩნია სამი გამოკვეთილი ქვესეზონი: წვიმიანი სეზონი (ნოემბერი-აპრილი), გრილი, მშრალი სეზონი (მაისი-აგვისტო), როდესაც იშვიათად სუსხიც კი დგება და ცხელი, მშრალი სეზონი (სექტემბერი-ოქტომბერი). წლის საშუალო ტემპერატურაა +18 °C, ხოლო ყველაზე ცივი თვის საშუალო ტემპერატურაა (ივლისი) +14 °C. ყველაზე თბილი თვეა ნოემბერი, რომლის საშუალო ტემპერატურაა +22 °C. რობერტ მუგაბეს რეჟიმმა და 1990-იანი წლების ბოლოს არსებულმა ეკონომიკურმა კრიზისმა გამოიწვია კატასტროფული შედეგები ქალაქის ეკონომიკაზე და ინფრასტრუქტურაზე. მაღალია უმუშევრობის და დამნაშავეობის დონე. ქალაქის ცენტრში რამდენიმე კვარტლის გარდა ნაგვის გატანა და ავტოგზების შეკეთება არ ხორციელდება, განადგურებულია წყლის და ელექტრომომარაგების ცენტრალიზებული სისტემები, არ მუშაობს კანალიზაცია. 2005 წელს მთავრობამ ჩაატარა თვითნაკეთი ბარაკების დანგრევისა და იქ მაცხოვრებელი ხალხის გასახლების ოპერაცია; ეს აქცია დაგმო გაერთიანებული ერების ორგანიზაციამ. ჰარარე სხვადასხვა ორგანიზაციების მიერ არაერთხელ იქნა აღიარებული, როგორც ცხოვრებისათვის ყველაზე ცუდი დედაქალაქი მსოფლიოში (მათ შორის 2009 და 2011 წლებში ჟურნალ ეკონომისტის მიერ). ყაზანი, რუსეთი ნოტინგემი, ინგლისი მიუნხენი, გერმანია პრატო, იტალია ლაგო, იტალია სემ ნუიომას ქუჩის სამხრეთი ხედი ანგლიკანური კათედრალი პირველი ქუჩა პარლამენტის შენობების გასწვრივ ჰარარეს ცენტრალური სადგური ისტგეიტის ცენტრი ფრესკა ეროვნული გმირების მემორიალზე ეროვნული გმირების მემორიალი ოფიციალური საიტი დაარქივებული 2008-07-03 საიტზე Wayback Machine. ↑ მოსახლეობის 2012 წლის აღწერა-Geohive ↑ მოსახლეობის 2012 წლის აღწერა-Citypopulation ↑ მოსახლეობის 2012 წლის აღწერა-Statoids ↑ მოსახლეობის 2012 წლის აღწერა-Zimstat
ნიოტაიმორი

ნიოტაიმორი (იაპონ. 女体盛り — „ქალის ტანის დემონსტრირება“) — საშიმისა, ან სუშის ჭამა ქალის შიშველი ტანიდან. ეს სექსუალური ფეტიშიზმი საკვებით თამაშს განეკუთვნება. ნაკლებად გავრცელებულია ნანტაიმორი (იაპონ. 男体盛り), სადაც მსავსი მიზნით კაცს იყენებენ.
ჰათლგრიმსკირკია

ჰათლგრიმსკირკია (ისლ. Hallgrímskirkja „ჰათლგრიმურის ეკლესია“) — ლუთერანული ეკლესია ისლანდიის დედაქალაქ რეიკიავიკში. ეს ნაგებობა სიმაღლით მეოთხეა ისლანდიაში ჰელისანდურის ერთტალღოვანი რადიოკოშკის, ეილარის გრძელტალღოვანი რადიოგადამცემისა და სმარატგორის კოშკის შემდეგ. ეკლესიას სახელი პოეტისა და სულიერი ლიდერის ჰალგრიმურ პიტურსონის პატივსაყოფად ეწოდა, რომლის კალამსაც ეკუთვნის წიგნი „ვნების ჰიმნები“. საყდრის პროექტი 1937 წელს არქიტექტორმა გულჟან სამუელსონმა მოამზადა. ეკლესიის მშენებლობას 38 წელი დასჭირდა. მშენებლობა 1945 წელს დაიწყო და 1986 წელს დასრულდა. კრიპტა და ქოროები 1974 წელს დაამთავრეს, კოშკი და ფრთები კი 1986 წელს. ეკლესია რეიკიავიკის ცენტრშია და ქალაქის ყველა წერტილიდან თავისუფლად მოჩანს. ჰათლგრიმურის საყდარი ქალაქის ერთ-ერთი მთავარი ღირსშესანიშნაობაა. ეკლესიაში დიდი ორგანი დგას, რომელიც გერმანელმა ბონელმა ოსტატმა იოჰანეს კლაისმა შექმნა. ორგანი მექანიკურია და 5275 მილი აქვს, სიმაღლით კი 15 მეტრს უტოლდება, ხოლო წონით 25 ტონაა. ეკლესია აგრეთვე გამოიყენება როგორც გადმოსახედი, რომლის ზეთავიდან მთელი რეიკიავიკი და მისი შემოგარენი მთები ხელისგულივით მოჩანს. საყდრის წინ ლეიფ ბედნიერის ქანდაკება დგას, რომელიც აშშ-მა აჩუქა კუნძულს 1930 წელს ისლანდიის პარლამენტის ათასწლოვან იუბილესთან დაკავშირებით. ხედი რეიკიავიკზე ვიკისაწყობში არის გვერდი თემაზე: ჰათლგრიმსკირკია ოფიციალური საიტი
ლონდონის ჰითროუს აეროპორტი

ლონდონის ჰითროუს აეროპორტი, ან უბრალოდ ჰითროუ (ინგლ. London Heathrow Airport; (IATA: LHR, ICAO: EGLL)) — ლონდონის უდიდესი საერთაშორისო აეროპორტი. ითვლება მსოფლიოში ერთ-ერთ ყველაზე დატვირთულ აეროპორტად. განლაგებულია ცენტრალური ლონდონიდან დასავლეთით 24 კმ-ში (15 მილი). შეგიძლიათ იხილოთ მედიაფაილები თემაზე „ლონდონის ჰითროუს აეროპორტი“ ვიკისაწყობში. ლონდონის ჰითროუს აეროპორტი, ტურისტული მეგზური ვიკივოიაჟზე ოფიციალური საიტი
ლონდონის გატვიკის აეროპორტი

ლონდონის გატვიკის აეროპორტი, ან უბრალოდ გატვიკი (ინგლ. London Gatwick Airport; (IATA: LGW, ICAO: EGKK)) — ლონდონის სიდიდით მეორე საერთაშორისო აეროპორტი და დატვირთვის მხრივ, მეორე აეროპორტი გაერთიანებულ სამეფოში ჰითროუს შემდეგ. 2019 წლის მონაცემებით გატვიკის აეროპორტი მსოფლიოში მეორე ყველაზე დატვირტთული ერთასაფრენბილიკიანი აეროპორტია. შეგიძლიათ იხილოთ მედიაფაილები თემაზე „ლონდონის გატვიკის აეროპორტი“ ვიკისაწყობში. ლონდონის გატვიკის აეროპორტი, ტურისტული მეგზური ვიკივოიაჟზე ოფიციალური საიტი ↑ At a glance. Gatwick Airport (2014). დაარქივებულია ორიგინალიდან — 7 ივნისი 2015. ციტირების თარიღი: 11 February 2014. ↑ V, Manju (13 May 2017). „Now, Mumbai world's busiest airport with only one runway“. The Times of India. ციტირების თარიღი: 13 May 2017. ↑ http://www.aerohabitat.eu/uploads/media/BAA_-_Gatwick_Interim_Master_Plana_2015.pdf
ლონდონის ლუტონის აეროპორტი

ლონდონის ლუტონის აეროპორტი, ძველად ლუტონის საერთაშორისო აეროპორტი (ინგლ. London Luton Airport; (IATA: LTN, ICAO: EGGW)) — საერთაშორისო აეროპორტი, რომელიც ქალაქ ლუტონის (ბედფორდშირი, ინგლისი) გარეუბანში მდებარეობს, ლონდონიდან ჩრდილოეთით 48 კმ-ში. ჰითროუს, გატვიკის და სტანსტედის შემდეგ, ზომის მიხედვით იგი არის ლონდონის მეოთხე აეროპორტი. შეგიძლიათ იხილოთ მედიაფაილები თემაზე „ლონდონის ლუტონის აეროპორტი“ ვიკისაწყობში. ოფიციალური საიტი
ლონდონის სტანსტედის აეროპორტი

ლონდონის სტანსტედის აეროპორტი, ან უბრალოდ სტანსტედი (ინგლ. London Stansted Airport; (IATA: STN, ICAO: EGSS)) — ლონდონის ერთ-ერთი უდიდესი აეროპორტი ერთი ასაფრენი ბილიკით. იგი არის საკვანძო პუნქტი მთელი რიგი ევროპული ავიაკომპანიებისა, რომლებიც მგზავრებს დაბალი ტარიფებით ემსახურებიან. იგი მდებარეობს ატლსფორდის რაიონში ინგლისის საგრაფო ესექში, ლონდონის ჩრდილოეთით 48 კმ-ში. ვიკისაწყობში არის გვერდი თემაზე: ლონდონის სტანსტედის აეროპორტი ლონდონის სტანსტედის აეროპორტი, ტურისტული მეგზური ვიკივოიაჟზე ოფიციალური საიტი
Human Rights Watch

Human Rights Watch (ქართ. ადამიანთა უფლებების დამცველი) — ადამიანის უფლებათა დამცველი საერთაშორისო არასამთავრობო ორგანიზაცია. დაარსდა 1978 წელს აშშ-ში. მისი სათავო ოფისი განთავსებულია ქალაქ ნიუ-იორკში. ვიკისაწყობში არის გვერდი თემაზე: Human Rights Watch Human Rights Watch (ოფიციალური საიტი) Georgian content
ჰამერსმითი (მეტროსადგური, ჰამერსმით-ენდ-სიტის ხაზი)

ჰამერსმითი (ინგლ. Hammersmith) — ლონდონის მეტროპოლიტენის ერთ-ერთი სადგური, რომელიც ჰამერსმითში მდებარეობს.
ჰამერსმითი (მრავალმნიშვნელოვანი)

ჰამერსმითი შეიძლება აღნიშნავდეს: ჰამერსმითი — ლონდონის ერთ-ერთი უბანი ჰამერსმითი და ფულემი — ლონდონის ერთ-ერთი რაიონი ჰამერსმითი (მეტროსადგური, ჰამერსმით-ენდ-სიტის ხაზი) — ლონდონის მეტროპოლიტენის ერთ-ერთი სადგური ჰამერსმითი (მეტროსადგური, პიკადილის და დისტრიქტის ხაზები) — ლონდონის მეტროპოლიტენის ერთ-ერთი სადგური
გოლდჰოკ როუდი (მეტროსადგური)

გოლდჰოკ როუდი (ინგლ. Goldhawk Road) — ლონდონის მეტროპოლიტენის ერთ-ერთი სადგური, რომელიც ჰამერსმითის ჩრდილოეთით, შეფერდს ბუშში მდებარეობს.
ბეტმენი (1989 წლის ფილმი)

ბეტმენი — 1989 წლის ფილმი, რომელიც ეფუძნება კომპანიის DC Comics კომიქსების გმირის ბეტმენის თავგადასავალს. ფილმის რეჟისორია ტიმ ბარტონი, ხოლო როლებს ასრულებენ: მაიკლ კიტონი (ბეტმენი), ჯეკ ნიკოლსონი (ჯოკერი) და კიმ ბესინჯერი (ვიკი ვეილი). ეს ფილმი არის პირველი კომპანიის Warner Brothers მიერ ბეტმენის თემაზე გადაღებული ფილმებიდან. 1979 წელს შეძენილი იქნა უფლებები ფილმის გადაღებაზე, მაგრამ სანამ ამ საქმეს ბარტონმა მოჰკიდა ხელი, ბევრი რამ შეიცვალა და მსახიობების სიებიც გადახალისდა. ფილმი გადაღებული იქნა ცნობილ სტუდიაში Pinewood Studios, 1988 წლის ოქტომბერში - 1989 წლის იანვარში. სტუდიაში შეეცადნენ გოთემის ქალაქი გადმოეცათ ისეთი სახით, როგორიც იგი კომიქსში გვხვდება. კრიტიკოსებმა ფილმს მაღალი შეფასება მისცეს, რომ არაფერი ვთქვათ ფინანსურ წარმატებაზე, თუმცა 2008 წლის ფილმმა ბნელი რაინდი მოხსნა მისი რეკორდი. 1989 წლის ფილმის გავლენით შეიქმნა ანიმაციური სერიალი ბეტმენი: ანიმაციური სერიალი და საფუძველი ჩაეყარა ბეტმენის სხვა ფილმების ციკლებს. მაგრამ 1992 წელს ფილმის პროდიუსერებმა, უსლანმა და მელნიკერმა დატოვეს პროექტი, რადგანაც ფილმის შემოსავლიდან სულ მცირე თანხა მიიღეს. „ბეტმენი“ — Allmovie-ზე „ბეტმენი“ — კინოფილმების ინტერნეტ-მონაცემთა ბაზა (ინგლისური) „ბეტმენი“ — Box Office Mojo-ზე „ბეტმენი“ — Metacritic-ზე „ბეტმენი“ — Rotten Tomatoes
შეფერდს ბუშ მარკეტი (მეტროსადგური)

შეფერდს ბუშ მარკეტი (ყოფილი შეფერდს ბუში ჰამერსმით-ენდ-სიტის ხაზზე; ინგლ. Shepherd's Bush Market) — ლონდონის მეტროპოლიტენის ერთ-ერთი სადგური, რომელიც შეფერდს ბუშში მდებარეობს. სადგურის ძველი სახელწოდება — შეფერდს ბუში 2008 წელს შეიცვალა, რათა მომხდარიყო მისი განსხვავება იგივე სახელწოდების მქონე სადგურისგან, რომელიც ცენტრალურ ხაზზე მდებარეობს.
ფილია

ფილია (ძვ. ბერძნ. φιλíα) — ძველი ბერძნული სიტყვა, რომელიც არისტოტელეს ნიკომაქეას ეთიკაში ხშირად ითარგმნება, როგორც „მეგობრობა“, ან „სიყვარული“, თუმცა ეს ტერმინი უფრო ფართოდ გამოიყენება. როგორც ჟერარ ჰუგი აღნიშნავს, არისტოტელეს წიგნში მოყვანილ ფილიას აქვს შემდეგი მნიშვნელობებიც: „ახალგაზრდა შეყვარებულები (1156b2), სამუდამო მეგობრები (1156b12), მეზობელი ქალაქები (1157a26), პოლიტიკური ან საქმიანი კონტაქტი (1158a28), მშობლები და შვილები (1158b20), თანამგზავრი და თანამებრძოლი (1159b28), საერთო რელიგიური საზოგადოების წევრები (1160a19), ან საერთო ტომის (1161b14), ქუჩის მეწაღე და ადამიანი, რომელიც მისგან ყიდულობს (1163b35).“ სიყვარული ფობია ↑ Hughes, p.168n.
ლეტიმერ როუდი (მეტროსადგური)

ლეტიმერ როუდი (ინგლ. Latimer Road) — ლონდონის მეტროპოლიტენის ერთ-ერთი სადგური, რომელიც ჩრდილოეთ კენსინგტონში მდებარეობს. გაუქმებული ტრანსპორტი
ვუდ ლეინი (მეტროსადგური, ჰამერსმით-ენდ-სიტის ხაზი)

ვუდ ლეინი (ინგლ. Wood Lane) — ლონდონის მეტროპოლიტენის ერთ-ერთი სადგური, რომელიც ვუდ ლეინში მდებარეობს და გაიხსნა 2008 წლის 12 ოქტომბერს. ვუდ ლეინის სადგური განთვსებულია ლეტიმერ როუდსა და ცენტრალურ ხაზს შორის. შეგიძლიათ იხილოთ მედიაფაილები თემაზე „ვუდ ლეინი (მეტროსადგური, ჰამერსმით-ენდ-სიტის ხაზი)“ ვიკისაწყობში. Details of new transport infrastructure დაარქივებული 2004-07-13 საიტზე Wayback Machine. Tfl.gov.uk - Underground map of future developments to 2010 showing Wood Lane station დაარქივებული 2011-07-15 საიტზე UK Government Web ArchiveCategory:Webarchive template other archives ↑ „Transport for London New Wood Lane Underground station opens“. Transport for London. 14 ოქტომბერი, 2008. ციტირების თარიღი: 8 დეკემბერი, 2012. შეამოწმეთ თარიღის პარამეტრი |accessdate= და |date=-ში (დახმარება)
ლედბროკ გროუვი (მეტროსადგური)

ლედბროკ გროუვი (ინგლ. Ladbroke Grove) — ლონდონის მეტროპოლიტენის ერთ-ერთი სადგური, რომელიც კენსინგტონში მდებარეობს.
უესტბურნ პარკი (მეტროსადგური)

უესტბურნ პარკი (ინგლ. Westbourne Park) — ლონდონის მეტროპოლიტენის ერთ-ერთი სადგური, რომელიც უესტბურნ გრინში მდებარეობს.